CELEX: 32008R0777
Language: sl
Date: 2008-08-04 00:00:00
Title: Uredba Komisije (ES) št. 777/2008 z dne 4. avgusta 2008 o spremembi prilog I, V in VII k Uredbi (ES) št. 1774/2002 Evropskega parlamenta in Sveta o določitvi zdravstvenih pravil za živalske stranske proizvode, ki niso namenjeni prehrani ljudi (Besedilo velja za EGP)

5.8.2008   
            
            
               SL
            
            
               Uradni list Evropske unije
            
            
               L 207/9
            
         
      UREDBA KOMISIJE (ES) št. 777/2008
   z dne 4. avgusta 2008
   o spremembi prilog I, V in VII k Uredbi (ES) št. 1774/2002 Evropskega parlamenta in Sveta o določitvi zdravstvenih pravil za živalske stranske proizvode, ki niso namenjeni prehrani ljudi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 32(1) Uredbe,
   ob upoštevanju naslednjega:
   
               (1)
            
            
               Uredba (ES) št. 1774/2002 določa pravila za zdravje živali in javno zdravje za zbiranje, prevoz, skladiščenje, predelavo in uporabo ali odstranjevanje stranskih živalskih proizvodov, ravnanje z njimi ter dajanje na trg takih proizvodov.
            
         
               (2)
            
            
               Priloga I k Uredbi (ES) št. 1774/2002 vsebuje opredelitev krvne moke. Da se razjasni navedena opredelitev, je primerno določiti, da zajema tudi proizvode iz toplotne obdelave delcev krvi v skladu s poglavjem II Priloge VII k navedeni uredbi, ki so namenjeni prehrani živali ali za organska gnojila.
            
         
               (3)
            
            
               Posebne zahteve za predelane živalske beljakovine, pridobljene iz živali iz vrst sesalcev, so določene v poglavju II Priloge VII k Uredbi (ES) št. 1774/2002. Zahteve za obdelavo iz člena A(1) navedenega poglavja za predelane živalske beljakovine, pridobljene iz živali iz vrst sesalcev, je treba spremeniti, da se upošteva nova opredelitev krvne moke iz Priloge I k navedeni uredbi.
            
         
               (4)
            
            
               Priloga V k Uredbi (ES) št. 1774/2002 določa, da je treba stranske živalske proizvode predelati v objektu, različnem od objekta zbiranja, razen če so v popolnoma ločeni zgradbi. Določa tudi, da se lahko v predelovalnih obratih, povezanih s klavnico s transportnim sistemom pod nekaterimi pogoji dovoli predelava stranskih živalskih proizvodov, ki izvirajo iz istega objekta.
            
         
               (5)
            
            
               Da se olajša praktična uporaba določb iz Priloge V k Uredbi (ES) št. 1774/2002 za predelovalne obrate kategorije 3, je treba pristojnim organom v državah članicah dovoliti, da uporabijo odstopanje od navedenih določb in dovolijo vnos snovi kategorije 3, ki izvirajo iz drugih objektov, odobrenih z Uredbo (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (2), pod pogoji, katerih cilj je nadzor tveganja za javno zdravje in zdravje živali.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloge I, V in VII k Uredbi (ES) št. 1774/2002 se spremenijo v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. avgusta 2008.
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 273, 10.10.2002, str. 1. Uredba, kakor je bila nazadnje spremenjena z Uredbo Komisije (ES) št. 523/2008 (UL L 153, 12.6. 2008, str. 23).
   
      (2)  UL L 139, 30.4.2004. str. 55. Uredba, kakor je bila nazadnje spremenjena z Uredbo Komisije (ES) št. 1243/2007 (UL L 281, 25.10.2007, str. 8).
   
      PRILOGA
      Priloge I, V in VII se spremenijo:
      
                  1.
               
               
                  Točka 6 Priloge I se nadomesti z naslednjim:
                  
                              „6.
                           
                           
                              ‚krvna moka‘ pomeni proizvode, pridobljene s toplotno obdelavo krvi ali delcev krvi v skladu s Prilogo VII, poglavje II, in namenjene prehrani živali ali za organska gnojila;“
                           
                        
            
                  2.
               
               
                  Točka 1(a) poglavja I Priloge V se nadomesti z naslednjim:
                  
                              „(a)
                           
                           
                              Predelovalni obrati se ne smejo nahajati v istem objektu kot klavnice, razen če se tveganje za javno zdravje in zdravje živali, zaradi predelave stranskih živalskih proizvodov, ki izvirajo iz takih klavnic, ublaži z izpolnjevanjem vsaj naslednjih pogojev:
                              
                                          (i)
                                       
                                       
                                          predelovalni obrat mora biti fizično ločen od klavnice; če je primerno se predelovalni obrat nahaja v zgradbi, ki je popolnoma ločena od klavnice;
                                       
                                    
                                          (ii)
                                       
                                       
                                          nameščeno mora biti in obratovati mora naslednje:
                                          
                                                      —
                                                   
                                                   
                                                      transportni sistem, ki povezuje predelovalni obrat s klavnico,
                                                   
                                                
                                                      —
                                                   
                                                   
                                                      ločeni vhodi, sprejemni prostori, oprema in izhodi za predelovalni obrat in klavnico;
                                                   
                                                
                                    
                                          (iii)
                                       
                                       
                                          izvajati je treba ukrepe za preprečitev širjenja tveganja zaradi dela osebja, zaposlenega na predelovalnem obratu in v klavnici;
                                       
                                    
                                          (iv)
                                       
                                       
                                          nepooblaščene osebe in živali ne smejo imeti dostopa do predelovalnega obrata.
                                       
                                    Z odstopanjem od točk (i) do (iv) v primeru predelovalnih obratov kategorije 3 lahko pristojni organ odobri druge pogoje razen določenih v navedenih točkah, katerih cilj je ublažitev tveganja za javno zdravje in zdravje živali, vključno s tveganjem zaradi predelave snovi kategorije 3, ki izvirajo izven gospodarstev, odobrenih v skladu z Uredbo (ES) št. 853/2004. Države članice obvestijo Komisijo in druge države članice v okviru odbora iz člena 33(1), da njihovi pristojni organi uporabljajo to odstopanje.“
                           
                        
            
                  3.
               
               
                  V odstavku A(1) poglavja II Priloge VII se prvi pododstavek nadomesti z naslednjim:
                  „Predelane živalske beljakovine, pridobljene iz živali iz vrst sesalcev, je treba predelati po metodi predelave 1. Vendar se lahko prašičjo kri ali delce prašičje krvi namesto tega predela s katero koli metodo predelave 1 do 5 ali 7, pod pogojem, da je bila pri metodi predelave 7 uporabljena toplotna obdelava pri 80 °C, enakomerno razporejena po vsej snovi.“